**Jaedon Descheneau** (s. 22. helmikuuta 1995 Leduc, Alberta, Kanada) on kanadalainen jääkiekkoilija, joka pelaa tryoutilla Saksan DEL-liigan Eisbären Berlinissä. Hän on pelipaikaltaan oikea laitahyökkääjä. Descheneau laukoo oikealta.

Ura
---

### Seuraura

#### Junioriura

Descheneau on saanut kiekko-oppinsa kotikaupungissaan Albertan Leducissa. Kaudella 2009–2010 hän voitti Leduc Oil Kingsin paidassa tehoilla 31+46=77 koko U15 AAA-ikäluokan AMBHL-juniorisarjan syöttöpörssin ja Descheneau jakoi pistepörssin toisen sijan Sherwood Park Flyersin Greg Chasen kanssa edellään vain Fort Saskatchewan Rangersin Tyson Baillie. Kootenay Ice varasi hänet 62. pelaajana WHL:n varaustilaisuudessa 2010. Kaudella 2010–2011 Descheneau oli AMHL-juniorisarjassa tehoilla 15+20=35 Oil Kingsin U18 AAA-joukkueen paras pistemies ja syöttäjä tehoilla 15+20=35. Pudotuspeleissä hän voitti tehoilla 7+10=17 koko sarjan paras syöttäjä ja Descheneau jakoi pistepörssin voiton Sherwood Park Kingsin Riley Kieserin kanssa. Hän edusti kauden aikana myös Albertan joukkuetta Kanadan talvikisoissa, jotka päättyivät pronssiin.

Kaudeksi 2011–2012 Descheneau siirtyi hänet varanneen Kootenay Icen WHL-joukkueeseen. Hän pelasi tulokaskaudellaan 54 runkosarjaottelua tehopistein 3+11=14 ja neljä playoff-ottelua ilman tehopisteitä. Kaudella 2012–2013 Descheneau yli viisinkertaisti tulokaskautensa runkosarjan pistesaldon ja hän teki 69 ottelussa tehot 30+48=78. Hän oli Icen toiseksi paras pistemies Sam Reinhartin jälkeen. Kaudella 2013–2014 Descheneau teki WHL:n yhden kauden piste-ennätyksensä tehoilla 44+54=98, joilla hän oli joukkueen paras maalintekijä ja toiseksi paras pistemies Sam Reinhartin jälkeen. Descheneau jakoi koko liigan pistepörssin kuudennen sijan Moose Jaw Warriorsia ja Prince George Cougarsia edustaneen Todd Fiddlerin kanssa. Hän jakoi myös Icen sisäisen tehotilaston voiton Rinat Valijevin kanssa lukemalla +27. Pudotuspeleissä Descheneau oli joukkueen paras maalintekijä kymmenellä osumallaan. Kuudennessa neljännesvälieräottelussa 29. maaliskuuta 2014 Calgary Hitmenia vastaan hän teki kypärätempun, kun Ice voitti ottelun lukemin 5–3. Desheneaun ylivoimalla syntynyt toinen maali jäi joukkueen voittomaaliksi ja kolmannen osumansa hän viimeisteli vastustajan tyhjään maaliin. Ice eteni puolivälieriin otteluvoitoin 4–2. Desheneau valittiin kauden päätteeksi WHL:n itäisen konferenssin toiseen tähdistökentälliseen.

St. Louis Blues varasi Descheneaun viidennellä kierroksella 124. pelaajana NHL:n varaustilaisuudessa 2014. Kaudella 2014–2015 hän oli tehoilla 34+47=81 Kootenay Icen WHL-joukkueen toiseksi paras pistemies Luke Philpin jälkeen. Myös kauden 2015–2016 Descheneau aloitti siellä yli-ikäisenä, kunnes jo kauden toisessa ottelussa hän loukkasi olkapäänsä törmättyeen epäonnisesti vastustajan kanssa. Descheneaun kausi päättyi tähän.

#### Ammattilaisura

Descheneau ei tehnyt missään vaiheessa NHL-tulokassopimusta hänet varanneen St. Louis Bluesin kanssa. Heinäkuussa 2016 hän teki vuoden mittaisen AHL-sopimuksen Bakersfield Condorsin kanssa. Descheneau osallistui samana syksynä myös joukkueen emoseura Edmonton Oilersin NHL-harjoitusleirille. Hänen AHL:n tulokaskautensa 2016–2017 toi 38 runkosarjaottelussa tehot 6+9=15. Descheneau pelasi ison osan kaudestaan myös ECHL-joukkue Norfolk Admiralsin vahvuudessa tehden 26 runkosarjaottelussa tehot 9+10=19.

Kaudeksi 2017–2018 Descheneau siirtyi vuoden mittaisella sopimuksella Sveitsin toiseksi korkeimmalla sarjatasolla Swiss Leaguessa pelaavan HC Thurgaun joukkueeseen. Hän oli joukkueen paras pistemies ja syöttäjä tehoilla 18+32=50, joilla Descheneau sijoittui koko liigan pistepörssissä kuudenneksi. Pudotuspeleissä hän oli Thurgaun paras pistemies tehoilla 4+5=9. Maaliskuussa 2018 seura lainasi Descheneaun loppukauden kattavalla sopimuksella sarjatasoa ylemmäs National Leaguen HC Davosiin kesken liigan puolivälieräsarjan. Hän ehti pelata siellä lopulta vain Davosin kauden viimeiseksi jääneen kuudennen ottelun, kun joukkue hävisi ottelusarjan EHC Bielille voitoin 4–2.

Descheneau siirtyi kaudeksi 2018–2019 vuoden mittaisella sopimuksella Saksan DEL-liigan Düsseldorfer EG:hen. Hän oli joukkueen paras syöttäjä ja toiseksi paras pistemies Philip Gogullan jälkeen tehoilla 19+32=51, joilla Descheneau sijoittui koko liigan pistepörssissä yhdeksänneksi. Pudotuspeleissä hän teki seitsemässä puolivälieräottelussa tehot 5+8=13, joilla Descheneau oli Düsseldorfin paras pistemies, maalintekijä ja syöttäjä. Hän voitti myös joukkueen sisäisen tehotilaston lukemalla +7.

Kaudeksi 2019–2020 Descheneau siirtyi kaksivuotisella sopimuksella Ruotsin SHL-liigan Brynäs IF:ään. Kaudella 2020–2021 hän voitti joukkueen sisäisen piste- ja syöttöpörssin tehoilla 10+22=32. Kauden 2021–2022 kynnyksellä Descheneau siirtyi jatkamaan SHL-uraansa kaksivuotisella sopimuksella Malmö Redhawksin riveihin. Hän teki alkukaudella kymmenessä pelaamassaan ottelussaan kuitenkin vain tehot 1+1=2. Descheneau ei pelannut joukkueessa enää lokakuun 2021 lopun jälkeen. Lopulta joulukuussa hänen sopimuksensa seuran kanssa purettiin. Samana päivänä Descheneaun vahvistettiin siirtyvän loppukauden kattavalla sopimuksella SM-liigajoukkue Turun Palloseuraan. Hänen tehonsa jäivät kuitenkin odotettua vähäisimmäksi ja pudotuspeleissä Descheneau mahtui lopulta vain kerran kokoonpanoon. Hän voitti kauden päätteeksi SM-hopeaa.

Descheneau siirtyi kaudeksi 2022–2023 jatkamaan SM-liigapelejään vuoden mittaisella sopimuksella Saimaan Palloon. Hänen kautensa jäi loukkaantumisten vuoksi kuitenkin vain 16 ottelun mittaiseksi ja se päättyi jo joulukuussa 2022. Marraskuussa 2023 Descheneau siirtyi neljän viikon mittaisella tryout-sopimuksella DEL-joukkue Eisbären Berliniin oltuaan ilman sopimusta alkukauden 2023–2024.

### Maajoukkueura

Descheneau edusti Canada Pacificin joukkuetta World U-17 Hockey Challengessa vuonna 2012.

Tilastot
--------

|   |   | Runkosarja |   | Pudotuspelit |   | Palkinnot |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   |
| 2010–2011 | Leduc Oil Kings | AMHL | 31 | 15 | 20 | 35 | 40 | 16 | 7 | 10 | 17 | 2 |
| 2011–2012 | Kootenay Ice | WHL | 54 | 3 | 11 | 14 | 24 | 4 | 0 | 0 | 0 | 0 |
| 2012–2013 | Kootenay Ice | WHL | 69 | 30 | 48 | 78 | 22 | 5 | 0 | 1 | 1 | 2 |
| 2013–2014 | Kootenay Ice | WHL | 70 | 44 | 54 | 98 | 54 | 13 | 10 | 10 | 20 | 6 | Kakkostähdistö |
| 2014–2015 | Kootenay Ice | WHL | 70 | 34 | 47 | 81 | 58 | 7 | 5 | 5 | 10 | 4 |
| 2015–2016 | Kootenay Ice | WHL | 2 | 0 | 1 | 1 | 5 | – | – | – | – | – |
| 2016–2017 | Bakersfield Condors | AHL | 38 | 6 | 9 | 15 | 14 | – | – | – | – | – |
|  | Norfolk Admirals | ECHL | 26 | 9 | 10 | 19 | 10 | – | – | – | – | – |
| 2017–2018 | HC Thurgau | SL | 41 | 18 | 32 | 50 | 28 | 6 | 4 | 5 | 9 | 8 |
|  | HC Davos | NL | – | – | – | – | – | 1 | 0 | 0 | 0 | 2 |
| 2018–2019 | Düsseldorfer EG | DEL | 52 | 19 | 32 | 51 | 30 | 7 | 5 | 8 | 13 | 14 |
| 2019–2020 | Brynäs IF | SHL | 46 | 8 | 10 | 18 | 14 | – | – | – | – | – |
| 2020–2021 | Brynäs IF | SHL | 52 | 10 | 22 | 32 | 36 | – | – | – | – | – |
| 2021–2022 | Malmö Redhawks | SHL | 10 | 1 | 1 | 2 | 4 | – | – | – | – | – |
|  | TPS | SM-liiga | 28 | 4 | 9 | 13 | 8 | 1 | 0 | 0 | 0 | 0 |
| 2022–2023 | SaiPa | SM-liiga | 16 | 3 | 6 | 9 | 8 | – | – | – | – | – |
| 3 kautta | yhteensä | SHL | 108 | 19 | 33 | 52 | 54 | 5 | 0 | 0 | 0 | 6 |
| 1 kausi | yhteensä | DEL | 52 | 19 | 32 | 51 | 30 | 7 | 5 | 8 | 13 | 14 |
| 2 kautta | yhteensä | SM-liiga | 44 | 7 | 15 | 22 | 16 | 1 | 0 | 0 | 0 | 0 |
| 1 kausi | yhteensä | AHL | 38 | 6 | 9 | 15 | 14 | – | – | – | – | – |
| 1 kausi | yhteensä | ECHL | 26 | 9 | 10 | 19 | 10 | – | – | – | – | – |
| 1 kausi | yhteensä | NL | – | – | – | – | – | 1 | 0 | 0 | 0 | 2 |
| 1 kausi | yhteensä | SL | 41 | 18 | 32 | 50 | 28 | 6 | 4 | 5 | 9 | 8 |

Lähteet
-------

* Jaedon Descheneau The Internet Hockey Databasessa (englanniksi)
* Jaedon Descheneau Eurohockey-sivustolla (englanniksi)
* Jaedon Descheneau *Elite Prospects*. Everysport Media Group AB.  (englanniksi)

### Viitteet

1. ↑  Parviainen, Vesa: TPS suli pahasti Kouvolassa – kapteenin tyylipisteet laiha lohtu: "You Honey" *iltalehti.fi*.  9.2.2022. Alma Media Suomi Oy. Viitattu 6.6.2022.
2. 1 2 3 4 5 6 7 8  Jaedon Descheneau *Elite Prospects*. Everysport Media Group AB.  (englanniksi)
3. ↑  Elite Prospects - AMBHL Stats 2009-2010 *eliteprospects.com*. Everysport Media Group AB. Viitattu 12.12.2021. (englanniksi)
4. ↑  Elite Prospects - Leduc Oil Kings U18 AAA *eliteprospects.com*. Everysport Media Group AB. Viitattu 12.12.2021. (englanniksi)
5. ↑  Elite Prospects - AMHL Stats 2010-2011 *eliteprospects.com*. Everysport Media Group AB. Viitattu 12.12.2021. (englanniksi)
6. ↑  Elite Prospects - Kootenay Ice *eliteprospects.com*. Everysport Media Group AB. Viitattu 12.12.2021. (englanniksi)
7. ↑  Elite Prospects - WHL Stats 2013-2014 *eliteprospects.com*. Everysport Media Group AB. Viitattu 12.12.2021. (englanniksi)
8. ↑  Elite Prospects - Kootenay Ice *eliteprospects.com*. Everysport Media Group AB. Viitattu 12.12.2021. (englanniksi)
9. ↑  WHL Network *whl.ca*.  29.3.2014. Canadian Hockey League. Viitattu 12.12.2021. (englanniksi)
10. ↑  Elite Prospects - Kootenay Ice *eliteprospects.com*. Everysport Media Group AB. Viitattu 12.12.2021. (englanniksi)
11. 1 2  Tilley, Meg: Making up for lost time *nhl.com/oilers*.  26.9.2016. EDMONTON, AB:  Edmonton Oilers. Viitattu 12.12.2021. (englanniksi)
12. ↑  Condors sign Jaedon Descheneau *bakersfieldcondors.com*.  28.7.2016. CONDORSTOWN, Calif.:  Bakersfield Condors. Viitattu 12.12.2021. (englanniksi)
13. ↑  2016 EDMONTON OILERS MAIN CAMP ROSTER (pdf) *cloud.edmontonoilers.com*. Edmonton Oilers. Viitattu 12.12.2021. (englanniksi)
14. ↑  Elite Prospects - SL Stats 2017-2018 *eliteprospects.com*. Everysport Media Group AB. Viitattu 12.12.2021. (englanniksi)
15. ↑  Elite Prospects - HC Thurgau *eliteprospects.com*. Everysport Media Group AB. Viitattu 12.12.2021. (englanniksi)
16. ↑  Hockey Club Davos Twitterissä *twitter.com*.  12.3.2018. Hockey Club Davos AG. Viitattu 12.12.2021. (saksaksi)
17. ↑  DEL - Kanadier Jaedon Deschenau wechselt zum Düsseldorfer EG *eishockey-online.com*.  6.4.2018. CDiepold GmbH. Viitattu 12.12.2021. (saksaksi)
18. ↑  Elite Prospects - DEL Stats 2018-2019 *eliteprospects.com*. Everysport Media Group AB. Viitattu 12.12.2021. (englanniksi)
19. ↑  Elite Prospects - Düsseldorfer EG *eliteprospects.com*. Everysport Media Group AB. Viitattu 12.12.2021. (englanniksi)
20. ↑  Löf Nyqvist, Martin: Välkommen till Gävle — Jaedon Descheneau klar för Brynäs IF *brynas.se*.  18.4.2019. Brynäs AB. Viitattu 12.12.2021. (ruotsiksi)
21. ↑  Elite Prospects - Brynäs IF *eliteprospects.com*. Everysport Media Group AB. Viitattu 12.12.2021. (englanniksi)
22. ↑  Winnberg, Christian: Jaedon Descheneau klar för Redhawks *malmoredhawks.com*.  2.9.2021. Malmö Redhawks Ishockey AB. Viitattu 12.12.2021. (ruotsiksi)
23. ↑  Winnberg, Christian: Jaedon Descheneau lämnar Redhawks *malmoredhawks.com*.  8.12.2021. Malmö Redhawks Ishockey AB. Viitattu 12.12.2021. (ruotsiksi)
24. ↑  Tallskog, Mika: TPS vahvistaa hyökkäystään kanadalaisella Jaedon Descheneaulla *Jatkoaika.com*.  8.12.2021. Jatkoaika r.y. Viitattu 12.12.2021.
25. ↑  Tallskog, Mika: TPS:n pelaaja-arviot 2021–22: Omat pojat loistivat kirkkaimpina tähtinä *Jatkoaika.com*.  20.5.2022. Jatkoaika r.y. Viitattu 6.6.2022.
26. ↑  Mesikämmen, Jani: SaiPa hankki ketjullisen ulkomaan ihmeitä − Kristián Pospišil palaa Pekka Virran luottomieheksi *Jatkoaika.com*.  6.6.2022. Jatkoaika r.y. Viitattu 6.6.2022.
27. ↑  Tilastot - Jaedon Descheneau *liiga.fi*. Jääkiekon SM-liiga Oy. Viitattu 13.3.2023.
28. ↑  Eisbären statten Jaedon Descheneau mit Try-Out-Vertrag aus *eisbaeren.de*.  28.11.2023. EHC Eisbären Management GmbH. Viitattu 3.12.2023. (saksaksi)